

*Jesenji semestar, 2021/22*

*PREDMET: SE311 PROJEKTOVANJE I ARHITEKTURA SOFTVERA*

Projektni zadatak

Apstrakt

Ime i prezime: **Tomislav Živadinović**

Broj indeksa: **3948**

Datum izrade: **20.10.2021.**

# Odabir sistema

Tema br. 20: Sistem za računovodstvo koji treba da zameni postojeći sistem.

Opis sistema

Firma “Blinco FF” se bavi proizvodnjom, uvozom i izvozom ribolovačkog pribora. Trenutni sistem koji se koristi za kreiranje faktura i profaktura je nepotpun i fali mu dosta funkcionalnosti kako bi u potpunosti ispunjavao uslove da bude **sistem za računovodstvo**. Postojeći sistem za računovodstvo ove firme je out dated, pisan je u zastareloj tehnologiji i nije cross-platform.

Zbog svih gore navednih razloga potrebno je razviti aplikaciju koja će omogućiti direktoru i tehničkom direktoru da vrši administraciju nad zaposlenima, ugovorima, platama, fakturama, izvozima, uvozima itd... Aplikacija će biti dostupna online na serveru, tako da će svi korisnici sistema moći pristupiti istoj preko svog web browsera bez obzira na to koji operativni sistem koriste.

# Funkcionalnosti

* 1. Funkcionalnosti direktora:

Direktor treba da vrši administraciju plata, zaposlenih, faktura itd... Administracija proizvoda podrazumeva da direktor može da dodaje nove proizvode u bazu podataka, kao i da definiše od kojih manjih delova se sastoji jedan proizvod. Kako bi se kasnije kroz fakture oduzimalo sa stanja iz magacina na osnovu količine prodatih proizvoda. Administracija faktura je najbitnija funkcionalnost ove aplikacije, ona podrazumeva kreiranje novih faktura i dodavanje proizvoda u istu. Takođe faktura treba da ima informacije o kupcu, o adresi na koju se šalje, informacije o ukupnoj težini, ceni...

* 1. Funkcionalnosti poslovođe

Zahtevi poslovođe se svode na administraciju proizvoda u smislu pregleda stanja svih potrebnih delova kako bi se jedan proizvod sastavio npr. plovak. Plovak se sastoji od tela plovka, antene, žice za strunu kao i fibera. Poslovođa bi imao zadatak da kreira takve proizvode i da unosi njihovo stanje na lageru u bazu podataka. Takođe nakon kompletne obrade proizvoda poslovođa ima obavezu da unese u sistem koliko je kojih proizvoda proizvedeno.