Specifikacija softverskih zahteva

za

Sistem za računovodstvo

Verzija 1.0

Student: Tomislav Živadinović

Broj indeksa: 3948

OAS Softversko inženjerstvo, 3. godina

Predmet: SE322 Inženjerstvo zahteva

Školska 2020/21. godina

26.11.2021.

Copyright © 2013 by Karl Wiegers and Seilevel. Permission is granted to use and modify this document

**Istorijat verzija dokumenta**

|  |  |  |  |
| --- | --- | --- | --- |
| **Ime** | **Datum** | **Razlog za promenu** | **Verzija** |
| SRS Prva verzija | 26.11.2021. |  | V1.0 |
|  |  |  |  |
|  |  |  |  |
|  |  |  |  |
|  |  |  |  |

**SADRŽAJ**

[1. Uvod 3](#_Toc18879560)

[1.1 Svrha 3](#_Toc18879561)

[1.2 Konvencije o dokumentima 3](#_Toc18879562)

[1.3 Obim projekta 3](#_Toc18879563)

[1.4 Reference 3](#_Toc18879564)

[2. Opšti opis 3](#_Toc18879565)

[2.1 Perspektive proizvoda 4](#_Toc18879566)

[2.2 Klase i karakteristike korisnika 4](#_Toc18879567)

[2.3 Operativno okruženje 4](#_Toc18879568)

[2.4 Ograničenja u projektovanju i primeni 4](#_Toc18879569)

[2.5 Pretpostavke i zavisnosti 4](#_Toc18879570)

[3. Funkcije sistema 5](#_Toc18879571)

[3.1 Funkcija sistema 1 5](#_Toc18879572)

[3.1.1 Opis 5](#_Toc18879573)

[3.1.2 Sekvence stimulusa/odgovora 5](#_Toc18879574)

[3.1.3 Funkcionalni zahtevi 5](#_Toc18879575)

[3.2 Funkcija sistema 2 (i tako dalje) 5](#_Toc18879576)

[4. Zahtevi za podatke 5](#_Toc18879577)

[4.1 Logički model podataka 5](#_Toc18879578)

[4.2 Rečnik podataka 6](#_Toc18879579)

[4.3 Izveštaji 6](#_Toc18879580)

[4.4 Prikupljanje podataka, integritet, zadržavanje i odlaganja 6](#_Toc18879581)

[5. Zahtevi za spoljni interfejs 6](#_Toc18879582)

[5.1 Korisnički interfejsi 6](#_Toc18879583)

[5.2 Softverski interfejsi 7](#_Toc18879584)

[5.3 Hardverski interfejsi 7](#_Toc18879585)

[5.4 Komunikacioni interfejsi 7](#_Toc18879586)

[6. Atributi kvaliteta 7](#_Toc18879587)

[6.1 Upotrebljivost 7](#_Toc18879588)

[6.2 Performanse 8](#_Toc18879589)

[6.3 Bezbednost 8](#_Toc18879590)

[6.4 Sigurnost 8](#_Toc18879591)

[6.5 [Ostali po potrebi] 8](#_Toc18879592)

[7. Uslovi internacionalizacije i lokalizacije 8](#_Toc18879593)

[8. Ostali uslovi 9](#_Toc18879594)

# Uvod

## Svrha

Razvija se aplikacija za firmu “Blinco FF” koja se bavi proizvodnjom ribolovačkog pribora. Firma trenutno radi prodaju svojih proizvoda vrši preko email-ova i ručno. Radnici i direktor firme celokupnu administraciju rade ručno preko papira. Iz tog razloga, često dolazi do greške i gubitka podataka. Pored toga, potrebno je mnogo vremena doći do neke bitne informacije i ovakav način rada nije efikasan. Zato se razvija aplikacija koja će otkloniti sve greške i poboljšati efikasnost rada.

Revizije i izdanja softvera su detaljno opisana u dokumentu o viziji i okviru.

Dokument je namenjen svim stejkolderima sistema, preciznije direktoru firme, radnicima, rukovodiocima projekta, marketing timu, testerima, programerima, kao i piscima dokumentacije.

## Konvencije o dokumentima

Format pisanja zahteva koji se koristi u dokumentu je sledeći:

1. Funkcionalni zahtevi – REQ-xx gde su x cifre od 0 do 9
2. Poslovne pretpostavke – AS-xx gde su x cifre od 0 do 9
3. Poslovne zavisnosti – DE-xx gde su x cifre od 0 do 9
4. Izveštaji – REP-xx gde su x cifre od 0 do 9
5. Atributi kvaliteta : upotrebljivost – UP-xx gde su x cifre od 0 do 9
6. Atributi kvaliteta : sigurnost – SEC-xx gde su x cifre od 0 do 9
7. Atributi kvaliteta : performanse – PER-xx gde su x cifre od 0 do 9
8. Atributi kvaliteta : integritet – INT-xx gde su x cifre od 0 do 9
9. Atributi kvaliteta : promenljivost – MOD-xx gde su x cifre od 0 do 9
10. Atributi kvaliteta : ponovna upotrebljivost – REU-xx gde su x cifre od 0 do 9
11. Atributi kvaliteta : skalabilnost – SCA-xx gde su x cifre od 0 do 9

## Obim projekta

Poslovni informacioni sistem firme, čija se izgradnja planira, treba da obezbedi veću kontrolu poslovanja i da podrži automatizovano obavljanje važnih poslovnih procesa. Trenutno budući korisnici sistema obavljaju procese ručno, pisanjem na papiru i čuvanjem podataka na fizičkim kopijama. Više o metrikama uspeha, poslovnoj prilici i rizicima, može se naći *u dokumentu o viziji i okviru*.

## Reference

Spoljni dokumenti koji se koriste:

1. SE322-Dokument o viziji
2. SE322-Slucajevi koriscenja

# Opšti opis

## Perspektive proizvoda

Sistem koji se razvija je u potpunosti nov i treba da zameni postojeći koji je zastareo. Treba da predstavlja informacioni sistem firme i da u potpunosti digitalizuje i automatizuje rad. Sistem treba da bude dostupan korisnicima preko veb pregledača. Svaki korisnik će moći da se prijavi na sistem svojim pristupnim podacima.

## Klase i karakteristike korisnika

Softver će koristiti tri klase korisnika. To su direktor, radnici i kupci. Oni će na različite načine da koriste softver. Direktor ima najviše funkcionalnosti, on rukovodi porudžbinama, proizvodima, zaposlenima i izveštajima. Radnici rukovode proizvodima i porudžbinama. Kupci imaju funkcionalnosti pregleda ponude, kreiranja porudžbine, poručivanja proizvoda i pregleda svojih porudžbina. Više je opisano u *dokumentu slučajeva korišćenja*.

## Operativno okruženje

Softveru će se pristupati preko web browser-a. Korisniku će biti potreban računar ili mobilni telefon koji ima pristup internetu, što omogućava pristup softveru sa svih operativnih sistema. Server na kome će biti smešten softver i baza podataka će biti smešten u Srbiji. Softver treba da komunicira sa knjigovođstvenom aplikacijom koju koristi firma. Da bi to bilo omogućeno, ta aplikacija mora biti instalirana na računaru sa kog se pristupa softveru, nije moguće pristup preko mobilnog telefona.

## Ograničenja u projektovanju i primeni

Softver koji treba biti razvijen, mora poštovati sva poslovna pravila koja su definisana u dokumentu kataloga poslovnih pravila. Softver mora imati obezbeđen interfejs pristupa do aplikacije uz pomoć koje se vrši knjigovođstveni deo posla. Tehnologije koje se koriste jesu *Spring* framework Java programskog jezika i *Angular*. Baza podataka će biti MariaDB. Više je opisano u *dokumentu o viziji i okviru*.

## Pretpostavke i zavisnosti

AS-1: Svi podaci koji su do sada u nekoj formi čuvani na fizičkim kopijama, biće preneti u novi poslovni sistem.

AS-2: Knjigovođstevna aplikacija će obezbediti interfejs preko koga će sistem pristupiti aplikaciji.

AS-3: Sistem će biti dostupan preko veb pretraživača koji se razvije nakon sistema.

DE-1: Može doći do promene zakona o pravima privatnosti ličnosti, gde se sistem mora prilagoditi zakonu.

DE-2: Može doći do promene zakonskih regulativa prodaje proizvoda, gde se sistem mora prilagoditi zakonu.

# Funkcije sistema

## Administracija zaposlenih

### Opis

Direktoru treba omogućiti za u okviru kartice administracije zaposlenih može da vidi sve korisnike, njihove lične podatke koji se čuvaju u sistemu, deaktivira zaposlenog i time mu onemogući pristup sistemu i da doda novog zaposlenog.

### Sekvence stimulusa/odgovora

1. Direktoru se prikazuje lista svih zaposlenih u firmi.
2. Direktor klikom na dugme za dodavanje bira opciju da doda novog zaposlenog.(javljaju se izuzeci)
3. Sistem traži od korisnika da unese potrebne podatke poput imena, prezimena, JMBG, file ugovor-a i slično.(javlja se alternativni tok)
4. Direktor unosi potrebne podatke.
5. Direktor klikom na dugme čuva novog zaposlenog.(javlja se alternativni tok)

Sistem obaveštava direktora da je uspešno dodao korisnika.

### Funkcionalni zahtevi

REQ-1: Svakom korisniku treba zahtevati da se uz pomoć svojih pristupnih podataka uloguje na sistem.

REQ-2: Direktoru treba omogućiti pregled svih zaposlenih u firmi.

REQ-3: Direktoru treba omogućiti unos podataka koji se traže za dodavanje novog zaposlenog. Direktor treba da unese ime, prezime, JMBG, datoteku ugovora.

REQ-4: Direktoru treba omogućiti izmenu podataka koji se traže pri izmeni zaposlenog. Direktor može da izmeni iste podatke kao i kod dodavanja novog zaposlenog.

REQ-5: Direktoru treba omogućiti deaktiviranje(onemogućavanje pristupa) zaposlenih na sistemu.

## Administracija proizvoda

### Opis

Direktoru/Radniku (u daljem tekstu poglavlja „direktor“) treba omogućiti za u okviru kartice administracije proizvoda može da vidi sve proizvode, njihove podatke koji se čuvaju u sistemu, obriše proizvod i time mu onemogući pristup i da doda novi proizvod.

### Sekvence stimulusa/odgovora

1. Direktoru se prikazuje lista svih proizvoda u firmi.
2. Direktor klikom na dugme za dodavanje bira opciju da doda novi proizvod.(Javlja se alternativni tok)
3. Sistem traži od korisnika da unese potrebne podatke poput šifre, naziva, količine na stanju i slično.(javlja se izuzetak)
4. Direktor unosi potrebne podatke.
5. Direktor klikom na dugme čuva novi proizvod.(javlja se izuzetak)
6. Sistem obaveštava direktora da je uspešno dodao proizvod.

### Funkcionalni zahtevi

REQ-6: Direktoru treba omogućiti pregled svih proizvoda u firmi.

REQ-7: Direktoru treba omogućiti unos podataka koji se traže za dodavanje novog proizvoda. Direktor treba da unese šifru, naziv, količinu na stanju, cenu.

REQ-8: Direktoru treba omogućiti izmenu podataka koji se traže pri izmeni proizvoda. Direktor može da izmeni iste podatke kao i kod dodavanja novog proizvoda.

REQ-9: Direktoru treba omogućiti brisanje(briše se ceo proizvod, ne samo sa stanja) proizvoda na sistemu.

## Administracija porudžbina

### Opis

Direktoru/Radniku (u daljem tekstu poglavlja „direktor“) treba omogućiti da u okviru kartice administracije porudžbina može da vidi sve porudžbine, njihove podatke koji se čuvaju u sistemu, i prihvati ili odbije porudžbine koje su na čekanju.

### Sekvence stimulusa/odgovora

1. Direktor je izabrao karticu porudžbina koje su na čekanju ili nisu još uvek finalizovane(javlja se alternativni tok)
2. Direktor klikom na dugme detalja može videti detalje porudžbine
3. Sistem daje direktoru uvid u porudžbinu
4. Direktor bira opciju da prihvata porudžbinu(javlja se alternativni tok)
5. Sistem daje direktoru mogućnost da unese očekivano vreme dostave
6. Direktor unosi vreme dostave
7. Direktor čuva porudžbinu
8. Kupcu se šalje obaveštenje na sistemu i mail o prihvatanju porudžbine

### Funkcionalni zahtevi

REQ-10: Direktoru treba omogućiti pregled svih porudžbina u firmi.

REQ-11: Direktoru treba omogućiti prihvatanje porudžbine koja je na čekanju. Direktor treba da unese dodatne informacije(vreme potrebno za dostavu) pri prihvatanju.

REQ-12: Direktoru treba omogućiti odbijanje porudžbine koja je na čekanju. Direktor treba da unese dodatne informacije(razlog odbijanja) pri odbijanju.

REQ-13: Sistem treba da obavesti kupca mail-om kada direktor prihvati ili odbije porudžbinu.

## Generisanje faktura

### Opis

Direktoru treba omogućiti da u okviru kartice za generisanje faktura, ima pregled svih faktura koje je moguće generisati u PDF, Word ili Excel formatu.

### Sekvence stimulusa/odgovora

1. Direktoru se prikazuje lista svih faktura koje je moguće generisati. (javlja se izuzetak)
2. Direktor bira fakturu koju želi da generiše
3. Direktor unosi nešto od podataka ukoliko je to potrebno(godina, datum i sl.)
4. Direktor bira format u kome želi izveštaj(javlja se alternativni tok)
5. Sistem generiše fakturu
6. Direktor traži napuštanje slučaja korišćenja

### Funkcionalni zahtevi

REQ-14: Direktoru treba omogućiti pregled svih faktura koje je moguće generisati.

REQ-15: Direktoru treba omogućiti generisanje fakture koju izabere. Direktor treba da izabere godinu, datum i format u kome želi fakturu.

## Pregled ponude

### Opis

Kupcu treba omogućiti pregled svih dostupnih proizvoda.

### Sekvence stimulusa/odgovora

1. Sistem daje korisniku polja koja korisnik može da izabere o tipu proizvoda koji želi da vidi(određena kategorija ili svi proizvodi)
2. Korisnik bira opciju za koju se opredelio
3. Sistem prikazuje korisniku proizvode koji potpadaju pod izabranu opciju(javlja se izuzetak)
4. Korisnik traži napuštanje slučaja korišćenja

### Funkcionalni zahtevi

REQ-16: Kupcu treba omogućiti pregled svih proizvoda koje može da poruči. Korisnik treba da izabere kategoriju proizvoda koje želi.

## Kreiranje porudžbine

### Opis

Kupcu treba omogućiti da kreira porudžbinu sa proizvodima koje želi,

### Sekvence stimulusa/odgovora

1. Sistem nudi kupcu opciju da kreira porudžbinu
2. Korisnik kreira porudžbinu dodavanjem proizvoda u korpu i unošenjem količine
3. Sistem nudi korisniku opciju da završi slučaj korišćenja i pređe na poručivanje ili da nastavi sa kreiranjem porudžbine(pogledati 6.1)(javlja se izuzetak)
4. Korisnik završava slučaj korišćenja i prelazi na poručivanje

### Funkcionalni zahtevi

REQ-17: Kupcu treba omogućiti da kreira porudžbinu. Kupac kreira porudžbinu dodavanjem željenog proizvoda u korpu i unošenjem količine.

REQ-18: Kupcu treba omogućiti izbor da u već kreiranoj porudžbini doda željeni proizvod.

## Poručivanje proizvoda

### Opis

Kupcu treba omogućiti da nakon kreiranja porudžbine, može da poruči te proizvode na željenu adresu.

### Sekvence stimulusa/odgovora

1. Kupac ulazi u porudžbinu.
2. Sistem daje kupcu listu svih proizvoda koje je poručio i mogućnost poručivanja.
3. Kupac poručuje proizvode.
4. Sistem traži od kupca da unese podatke o adresi dostave i broju telefona.(javlja se alternativni tok)
5. Kupac unosi podatke i potvrđuje porudžbinu.(Javlja se izuzetak)
6. Sistem obaveštava korisnika da je porudžbina uspešno kreirana.

### Funkcionalni zahtevi

REQ-19: Kupcu treba omogućiti potpunu kontrolu svih proizvoda koje je dodao u korpu. Kupac može da izbaci neki proizvod ili promeni količinu proizvoda koje je naručio.

REQ-20: Kupcu treba omogućiti da unosom adrese za dostavu i brojem telefona potvrdi porudžbinu.

## Pregled svih porudžbina

### Opis

Kupcu treba omogućiti pregled svih prethodnih porudžbina koje je obavio preko sistema.

### Sekvence stimulusa/odgovora

1. Kupac bira opciju da vidi svoje porudžbine.
2. Sistem daje kupcu listu svih prethodnih porudžbina.(javlja se izuzetak)
3. Kupac klikom na dugme detalja ulazi da vidi detalje porudžbine.
4. Kupac bira da završi slučaj korišćenja.

### Funkcionalni zahtevi

REQ-21: Kupcu treba omogućiti potpunu pregled svih porudžbina(i svih detalja o porudžbini) koje je imao do sada na sistemu.

# Zahtevi za podatke

Ovaj odeljak opisuje različite aspekte podataka koje će sistem koristiti kao ulazne parametre, obraditi na neki način ili kreirati izlaze.

## Logički model podataka

Model podataka je vizuelni prikaz objekata podataka i kolekcija koje će sistem obraditi, kao i odnosa među njima. Uključite model podataka za poslovne operacije kojima se bavi sistem ili logičku reprezentaciju za podatke kojima će sam sistem manipulirati. Modeli podataka najčešće se kreiraju kao entity-reltionship dijagram i preporuka je da se u ovde uključi jedan takav model.

## Rečnik podataka

Rečnik podataka definiše strukture podataka i njihovo značenje, vrstu podataka, dužinu, format i dozvoljene vrednosti za elemente podataka koji čine te strukture. U mnogim slučajevima je bolje kreirati rečnik podataka kao poseban dokument, umesto da ga ugrađujete u okviru SRS-a. To takođe povećava njegov potencijal ponovne upotrebe u drugim projektima.

## Izveštaji

Ako će vaša aplikacija generisati bilo koji izveštaj, identifikujte ih ovde i opišite njihove karakteristike. Ako izveštaj mora biti u skladu s određenim unapred definisanim izgledom, ovde možete to specificirati kao ograničenje, još bolje konkretnim primerom. U suprotnom, usredsredite se na logičke opise sadržaja izveštaja, redosled sortiranja i tako dalje, odlažući detaljan izgled izveštaja do faze projektovanja.

## Prikupljanje podataka, integritet, zadržavanje i odlaganja

Ako je relevantno, opišite kako se podaci prikupljaju i održavaju. Navedite sve zahteve koji se odnose na potrebu zaštite integriteta podataka sistema. Identifikujte bilo koje posebne tehnike koje su neophodne, kao što su rezervne kopije, kontrolne tačke ili verifikacija tačnosti podataka. Iznesite propise koje sistem mora primenjivati ili za čuvanje ili za uklanjanje podataka, uključujući privremene podatke, meta podatke, rezidualne podatke (kao što su izbrisani zapisi), keširane podatke, lokalne kopije, arhive i privremene sigurnosne kopije.

# Zahtevi za spoljni interfejs

Ovaj odeljak pruža informacije koje će osigurati da sistem pravilno obavlja komunikaciju sa korisnicima i eksternim hardverskim i softverskim elementima.

## Korisnički interfejsi

Opišite logičke karakteristike svakog interfejsa između softverskog proizvoda i korisnika. Ovo može da uključuje jednostavne slike ekrana ili prototipove, bilo koje GUI standarde ili smernice za definisani stil proizvoda kojeg se mora pridržavati, ograničenja po pitanju izgleda ekrana, standarde za dugmiće i funkcije (npr. Help) koje će se pojavljivati na svakom ekranu, prečice na tastaturi, standarde prikazivanja greške i slično. Definišite softverske komponente za koje je potreban korisnički interfejs. Detaljnije pojedinosti o dizajnu korisničkog interfejsa treba da budu dokumentovane u posebnoj specifikaciji korisničkog interfejsa.

## Softverski interfejsi

Opišite veze između ovog proizvoda i drugih softverskih komponenti (identifikovanih imenom i verzijom), uključujući povezane aplikacije, baze podataka, operativne sisteme, alate, biblioteke, veb sajtove i integrisane komercijalne komponente. Navedite svrhu, formate i sadržaj poruka, podataka i kontrolnih vrednosti koje se razmenjuju između softverskih komponenti. Navedite preslikavanja ulaznih i izlaznih podataka između sistema i prevođenja koji su potrebna da bi podaci prešli iz jednog sistema u drugi. Opišite usluge potrebne od strane spoljnih softverskih komponenti i prirodu komunikacije između njih. Identifikujte podatke koji će se razmenjivati ili deliti između komponenti softvera. Navedite nefunkcionalne zahteve koji utiču na interfejs, kao što su vreme i frekvence odgovora ili sigurnosne kontrole i ograničenja.

## Hardverski interfejsi

Opišite karakteristike svakog interfejsa između softverske i hardverske (ako postoje) komponente sistema. Ovaj opis može uključivati podržane tipove uređaja, podatke i kontrolne interakcije softvera i hardvera i komunikacione protokole koji će se koristiti. Navedite ulaze i izlaze, njihove formate, njihove važeće vrednosti ili raspone vrednosti i sve probleme sa vremenom koji programeri moraju biti svesni. Ako su ove informacije opsežne, razmislite o stvaranju posebnog dokumenta specifikacije hardverskih interfejsa.

## Komunikacioni interfejsi

Navedite zahteve za sve komunikacione funkcije koje će proizvod koristiti, uključujući e-poštu, veb pretraživač, mrežne protokole i elektronske obrasce. Definišite bilo koje načine za relevantno formatiranje poruke. Navedite moguće probleme sigurnosti ili enkripcije, brzine prenosa podataka i mehanizme sinhronizacije. Navedite bilo kakva ograničenja oko ovih interfejsa, kao na primer da li su da li su prilozi e-pošte prihvatljivi (i koji) ili ne.

# Atributi kvaliteta

## Upotrebljivost

Navedite sve zahteve u vezi sa karakteristikama zbog kojih će softver izgledati kao "user-friendly". Upotrebljivost obuhvata jednostavnost upotrebe, jednostavnost učenja; sposobnost pamćenja; izbegavanje grešaka, rukovanje i oporavak; efikasnost interakcija; pristupačnost; i ergonomiju. Ponekad se ove karakteristike mogu sukobiti jedna sa drugom, kao na primer lakoća korišćenja u odnosu na lakoću učenja. Navedite sve standarde ili smernice za dizajn korisničkog interfejsa sa kojima se aplikacija mora uskladiti.

## Performanse

Navedite specifične zahteve za performansama kod različitih operacija sistema. Ako različiti funkcionalni zahtevi ili karakteristike imaju različite zahteve za performansama, prikladno je da se ti ciljevi performansi tačno odrede odgovarajućim funkcionalnim zahtevima, a ne da se prikupljaju u ovom odeljku.

## Bezbednost

Navedite sve zahteve u vezi sa pitanjima bezbednosti ili privatnosti, koji ograničavaju pristup ili upotrebu proizvoda. Oni se mogu odnositi na fizičku bezbednost, bezbednost podataka ili softvera. Sigurnosni zahtevi često potiču iz poslovnih pravila, pa identifikujte sve sigurnosne ili privatne politike ili propise kojih se proizvod mora pridržavati. Ako su oni dokumentovani u dokumentu poslovnih pravila, samo ih pogledajte.

## Sigurnost

Navedite zahteve koji se odnose na mogući gubitak, oštećenje ili štetu koja može proizaći iz upotrebe proizvoda. Definišite sve zaštitne mere ili radnje koje se moraju preduzeti, kao i potencijalno opasne radnje koje se moraju sprečiti. Identificirajte sve sigurnosne sertifikate, politike ili propise sa kojima se proizvod mora podudarati.

## [Ostali po potrebi]

Napravite poseban odeljak u SRS-u za svaki dodatni atribut kvaliteta proizvoda da biste opisali karakteristike koje će biti važne ili kupcima ili programerima. Mogućnosti koje su uključene su: dostupnost, efikasnost, instalabilnost, integritet, interoperabilnost, izmenljivost, prenosivost, pouzdanost, robusnost, skalabilnost i poverljivost. Opišite ove nefunkcionalne zahteve da budu specifični, izraženi kvantitativno i proverljivi. Razjasnite prioritete za različite atribute, kao što je veći prioritet sigurnost nad performansama.

# Uslovi internacionalizacije i lokalizacije

Zahtevi za internacionalizaciju i lokalizaciju osiguravaju da će proizvod biti pogodan za upotrebu u okviru različitih nacija, kultura i geografskim lokacijama, koje nisu one u kojima je stvoren. Takvi zahtevi mogu da reše razlike u: valutama; formatiranju datuma, brojeva, adresa i telefonskih brojeva; jeziku, uključujući nacionalne pravopisne konvencije na istom jeziku (poput američkog naspram britanskog engleskog), korišćene simbole i skupove znakova; imenima i prezimenima; vremenskim zonama; međunarodnim propisima i zakonima; kulturnim i političkim pitanjima; dimenzijama papira koje se zvanično koriste; mernim jedinicama; električnim naponima i oblicima utikača; i mnogim drugim.

# Ostali uslovi

Primeri su: zakonska, regulatorna ili finansijska usklađenost i zahtevi koji se odnose na standarde; zahtevi za instalaciju proizvoda, konfiguraciju, pokretanje i gašenje; i zahteve za evidentiranje, nadgledanje i reviziju. Umesto da sve to kombinujete pod „Ostalo“, dodajte ih kao nove odeljke, relevantne za vaš projekat. Propustite ovaj odeljak ako su svi vaši zahtevi smešteni u drugim delovima dokumenta.

Dodatak A: Rečnik pojmova

Opciono definišite sve specifične izraze koje čitalac mora da zna da bi shvatio SRS, uključujući skraćenice i akronime. Prepišite svaki akronim i navedite njegovu definiciju. Razmislite o izradi rečnika na nivou preduzeća, koji se može ponovo koristiti i koji obuhvata više projekata i koji sadrži referencu bilo koje odredbe koje se odnose na ovaj projekat.

Dodatak B: Modeli analize

Ovaj odeljak uključuje ili ukazuje na relevantne modele analize kao što su sekvencijalni dijagrami, dijagrami toka podataka, dijagrami aktivnosti, dijagrami stanja i E/R dijagrami. Možda biste radije da umetnete određene modele u relevantne odeljke specifikacije umesto da ih prikažete na kraju, ali ih u svakom slučaju treba uključiti u specifikaciju softvera.